તે સૌ પ્રથમ વન ડે મેચ. હાલ બાંગ્લાદેશ, ઝિમ્બાબ્વેની જેવી ગણના છે તેવી જ સ્થિતિ તે સમયે ભારતીય ટીમની હતી. ૪૬-૪૬ ઓવરની આ વન ડે મેચમાં ઇંગ્લેન્ડના સુકાની કિથ ફ્લેચરે ટોસ જીતી ભારતને પ્રથમ બેટિંગ માત્રે આમંત્રણ આપ્યું હતું. સુનીલ ગાવસ્કરની આગેવાની હેઠળની ભારતીય ટીમમાં ક્રિસ શ્રીકાંત, દિલીપ વેંગસરકર, ગુંડપ્પા વિશ્વનાથ, કિર્તી આઝાદ, મદનલાલ, સૈયદ કિરમાણી, રવિ શાસ્ત્રી, રોજર બિન્ની, દિલીપ દોષી જેવા પ્લેયર્સનો સમાવેશ થતો હતો. ઇંગેલેન્ડની ટીમમાં ગ્રેહામ ગૂચ, જયોફ બોયકોટ, ઇયાન બોથમ, માઇક ગેટિંગ, ડેરેક અંડરવૂડ, બોબ વિલિસ જેવા સ્ટાર્સનો સમાવેશ થતો હતો. ભારતની શરૃઆત નબળી રહી હતી અને ઓપનર્સ સુનીલ ગાવસ્કર, ક્રિસ શ્રીકાંત ખાતું ખોલાવ્યા વિના જ પેવેલિયન પાછા ફર્યા હતા. દિલીપ વેંગસરકરના ૮૫ બોલમાં ૪૬ અને કિર્તી આઝાદના ૫૮ બોલમાં ૩૦ રનની સહાયથી ભારત ૭ વિકેટે ૧૫૬ રન નોંધાવી શક્યું હતું. ઇંગ્લેન્ડને આ લક્ષ્ય વટાવવામાં કોઇ સમસ્યા નડી નહોતી અને તેણે ૪૩.૫ ઓવરમાં પાંચ વિકેટે વિજય મેળવ્યો હતો. ઇંગ્લેન્ડ માટે માઇક ગેટિંગે સૌથી વધુ ૬૮ બોલમાં ૪૭ રન નોંધાવ્યા હતા. ભારત માટે રોજર બિન્નીએ સૌથી વધુ ત્રણ વિકેટ ખેરવી હતી.